
 8.8.2014
 BG
 Официален вестник на Европейския съюз
 L 235/14
 РЕГЛАМЕНТ ЗА ИЗПЪЛНЕНИЕ (ЕС) No 863/2014 НА КОМИСИЯТА
 от 7 август 2014 година
 за изменение на регламенти (ЕО) No 1730/2006 и (ЕО) No 1138/2007 по отношение на името на титуляря на разрешителното за фуражната добавка бензоена киселина (VevoVitall)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
 като има предвид, че:
 (1)
 В съответствие с член 13, параграф 3 от Регламент (ЕО) No 1831/2003 Emerald Kalama Chemical BV подаде заявление с предложение за промяна на името на титуляря на разрешителното, посочено в регламенти (ЕО) No 1730/2006 (2) и (ЕО) No 1138/2007 (3) на Комисията.
 (2)
 Заявителят посочи, че след сключването на търговско споразумение между Emerald Kalama Chemical BV и DSM Nutritional Products Ltd. второто дружество притежава правата за търговия с фуражната добавка бензоена киселина, считано от 15 април 2014 г. Заявителят представи документи в подкрепа на твърдението си.
 (3)
 Предложената промяна в условията на разрешителното е само от административно естество и не налага да се извърши нова оценка на съответната добавка. Европейският орган за безопасност на храните бе уведомен за подаденото заявление.
 (4)
 За да може фуражната добавка да се предлага на пазара под името на DSM Nutritional Products Ltd., е необходимо да бъдат променени условията на разрешителните.
 (5)
 Поради това регламенти (ЕО) No 1730/2006 и (ЕО) No 1138/2007 следва да бъдат съответно изменени.
 (6)
 Тъй като не е наложително от съображения за сигурност въведените с настоящия регламент изменения на регламенти (ЕО) No 1730/2006 и (ЕО) No 1138/2007 да бъдат приложени незабавно, е целесъобразно да се предвиди преходен период за изчерпване на складовите наличности.
 (7)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 1730/2006
 Във втората колона от приложението към Регламент (ЕО) No 1730/2006 думите „Emerald Kalama Chemical BV“ се заменят с „DSM Nutritional Products Ltd.“
 Член 2
 Изменение на Регламент (ЕО) No 1138/2007
 Във втората колона от приложението към Регламент (ЕО) No 1138/2007 думите „Emerald Kalama Chemical BV“ се заменят с „DSM Nutritional Products Ltd.“
 Член 3
 Преходни мерки
 Складовите наличности от добавката, произведени и етикетирани преди 28 август 2014 г. в съответствие с правилата, приложими преди тази дата, може да бъдат пускани на пазара и използвани до изчерпването им.
 Член 4
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 август 2014 година.
 За Комисията
 Председател
 José Manuel BARROSO
 (1) ОВ L 268, 18.10.2003 г., стр. 29.
 (2) Регламент (ЕО) No 1730/2006 на Комисията от 23 ноември 2006 г. относно разрешаването на